Nove metode lečenja raka dojke
Lekari koji vode klinička ispitivanja u Centru za rak „Džons Hopkins“ kažu da su uspešno ubrizgali lek protiv raka direktno u tumor 
Rak dojke u početnoj fazi obično se otrkiva pomoću mamograma. U ovom trenutku, standardni tretman posle otkrivanja tumora je hirurgija, praćena zračenjem i hormonskom terapijom. Žene sa velikim rizikom da će oboleti od raka dojke se čak opredeljuju za mastektomiju – hirurško uklanjanje jedne ili obe dojke – da bi se taj rizik smanjio. U Centru za rak „Džons Hopkins“ u Baltmoru, onkolog Varid Sterns proučava manje radikalan pristup. Ideja je jednostavna. Mala količina leka za hemoterapiju se unese kroz bradavicu na dojci i mlečne kanale u kojima se formiraju kancerogene, pa čak i predkancerogene ćelije. Čitav postupak traje tridesetak minuta. U kliničkim ispitivanjima, istraživači su ustanovili da je ova tehnika efikasnija i manje toksična od uobičajenog postupka unošenja hemoterapije kroz venu. „ Sa konvencionalnom hemoterapijom, tačno je upravo suprotno: lek unet kroz venu koncentriše se u krvotoku, ali je manje koncentrisan tamo gde je najpotrebniji – u dojci. Klinička ispitivanja su toliko uspešna da bi ova vrsta tretmana na kraju mogla da postane standard za pacijente sa rakom dojke u sasvim početnoj fazi ili one koji su u opasnosti da ga dobiju. Doktorka Sterns poredi postupak sa kolonoskopijom. Ukoliko se pronađe polip, lekar ga uklanja pre nego što postane kancerozan. On dodaje da istraživači treba da ustanove kolika doza leka je potrebna i koliko često treba da se ubrizgava da bi rak dojke nestao. Ona procenjuje da će istraživanje trajati desetak godina. A onda, ako se ispostavi da postupak obećva onoliko koliko izgleda, mogao bi da postane standardni tretman za pacijente sa rakom dojke u ranoj fazi.